open-index/open-wikipedia-markdown huggingface dataset:
Eurydiké (dcéra Adrasta)

**Eurydiké** alebo **Eurydika** alebo zriedkavo **Eurydike** (starogr. Εὐρυδίκη – Eurydiké, ) je v gréckej mytológii dcéra Adrasta, syna argejského kráľa Talaa.

Podľa starogréckeho autora Apollodora sa Eurydiké vydala za zakladateľa Tróje Ila, mladšieho syna dardanského kráľa Tróa. 
S ním sa potom splodila syna Laomedonta, ktorý bol následníkom svojho otca na trójskom tróne, a dcéru Themistu alebo Themis, starú matku Aineia.

## Referencie

## Zdroje
* 
* 

Kategória:Postavy gréckej mytológie
Aston Martin DBS V12

right|thumb|270px|Aston Martin DBS V12 zozadu
**Aston Martin DBS V12** je grand tourer a zároveň vysokovýkonná verzia modelu DB9, ktorý od roku 2007 vyrába britská automobilka Aston Martin. Automobilka už raz použila názov DBS na grand toureri z rokov 1967–72. Model DBS nahradil vlajkovú loď Vanquish S.

Automobil je vyrábaný v závode v Gaydone v grófstve Warwickshire. Jeho motor je vyrábaný v závode v Kolíne nad Rýnom v Nemecku.

## Špecifikácie
*Motor: 5,9 l V12 48V
*Prevodovka: 6-rýchlostná manuálna (voliteľná 6-rýchlostná automatická)
*Pohon: RWD (pohon zadných kolies)
*Hmotnosť: 1695 kg
*Spotreba paliva v meste: 25,7 l/100 km
*Spotreba paliva mimo mesta: 11,8 l/100 km
*Spotreba paliva kombinovaná: 16,6 l/100 km
*Výkon: 380 kW/510 koní pri 6500 ot/min
*Krútiaci moment: 569 Nm pri 5750 ot/min
*Rázvor: 2741 mm
*Dĺžka: 4722 mm
*Šírka: 1905 mm
*Výška: 1280 mm

## Referencie

* 
* 

## Iné projekty

## Externé odkazy
* Oficiálna webstránka Aston Martin
* Oficiálna webstránka DBS 

DBS V12
Kategória:Grand tourery
Kategória:Kupé
Kategória:Automobily so zadným náhonom
2001 na Slovensku

Tento článok obsahuje výpis významných udalostí v roku **[[2001]] na [[Slovensko|Slovensku]]**.

## Udalosti
### Január
* 3. január – ministrom obrany SR sa stáva Jozef Stank. 

### Júl
* 1. júl – bol založený Národný bezpečnostný úrad.

### Október
* 11. október – Most Márie Valérie spájajúci Štúrovo a Ostrihom bol po rekonštrukcii znovuotvorený.

## Narodenia
* 1. január – Zuzana Kraváriková, slovenská herečka
* 10. január – Ján Bernát, profesionálny slovenský futbalista
* 4. apríl – David Strelec, profesionálny slovenský futbalista
* 11. apríl – Jessica Triebeľová, slovenská boxerka
* 28. máj – Patrik Myslovič, slovenský profesionálny futbalista
* 29. máj – Samuel Hlavaj, slovenský hokejový brankár
* 1. jún – Ivan Mesík, profesionálny slovenský futbalista
* 30. júl – Roland Galčík, profesionálny slovenský futbalista
* 28. august – Richard Labuda, slovenský detský herec

## Úmrtia
* 1. január – Emil Jozef Horváth, slovenský herec, otec Emila Horvátha (* 1923)
* 11. január – Imrich Vanek, slovenský priekopník moderného chovu králikov (* 1908)
* 19. január – Marián Gallo, slovenský herec (* 1928)
* 5. marec – Karol Rosenbaum, slovenský literárny vedec a literárny historik (* 1920)
* 17. marec – Ladislav Ďurič, slovenský psychológ a univerzitný pedagóg, významný predstaviteľ pedagogickej psychológie (* 1928)
* 21. marec – Ján Hučko, slovenský historik a vysokoškolský pedagóg (* 1929)
* 31. marec – Peter Bičkoš, slovenský spisovateľ, prozaik (* 1911)
* 5. apríl – František Andraščík, slovenský básnik, prozaik, esejista a literárny kritik (* 1931)
* 14. apríl – František Hanovec, pilot Slovenských vzdušných zbraní v druhej svetovej vojne a letecké eso (* 1916)
* 8. máj – Aleš Votava, slovenský scénograf, kostýmový výtvarník, divadelný a filmový architekt (* 1962)
* 25. máj – Jerguš Ferko, slovenský publicista (* 1956)
* 9. jún – Arno Puškáš, slovenský horolezec, publicista, chatár, člen Horskej služby (* 1925)
* 14. jún – Tibor Andrašovan, slovenský hudobný skladateľ a dirigent (* 1917)
* 16. jún – Vincent Šikula, slovenský spisovateľ (* 1936)
* 21. jún – Jozef Alberty, slovenský elektrotechnik (* 1929)
* 1. august – Zuzana Chalupová, insitná maliarka slovenského pôvodu z Kovačice, Srbsko (* 1925)
* 16. august – Jozef M. Kirschbaum, slovenský politik, diplomat a slovakista (* 1913)
* 17. september – Dušan Blaškovič, slovenský herec (* 1930)
* 18. september – Tibor Buday, slovenský geológ zaoberajúci sa predovšetkým neogénnymi útvarmi (* 1913)
* 15. október – Ján Klimo, slovenský herec a divadelný režisér (* 1921)
* 3. november – Vojtech Mihálik, slovenský básnik, prekladateľ a publicista (* 1926)
* 10. november – Juraj Kubesa, slovenský futbalista (* 1981)
* 12. december – Igor Vajda, slovenský muzikológ, hudobný kritik, redaktor (* 1935)
* 13. december – Dušan Slobodník, slovenský spisovateľ, literárny vedec, prekladateľ a politik (* 1927)

## Referencie


Slovensko
Eurydiké (dcéra Danaa)

**Eurydiké** (iné zápisy: **Eurydika**, zriedkavo **Eurydike**; *Eurydiké*, ) je v gréckej mytológii jedna z päťdesiatich dcér Danaa, praotca kmeňa Danaov a najády Polyxo.

Podľa starogréckeho autora Apollodora sa Eurydika vydala za Dryanta jedného z päťdesiatich synov Aigypta, syna egyptského kráľa Béla Ale podľa iného antického zdroja, keď Aigyptos chcel násilím oženiť svojich päťdesiat synov s päťdesiatimi Danaidami, aby rozšíril svoje územie a moc, otec Danaos nariadil svojim dcéram, aby počas svadobnej noci svojich ženíchov zavraždili. Poslúchli všetky, okrem Hypermnéstry.

## Referencie

## Zdroje
* 
* 

Kategória:Postavy gréckej mytológie
2010 na Slovensku

Tento článok obsahuje výpis významných udalostí v roku **[[2010]] na [[Slovensko|Slovensku]]**.

## Udalosti
### Január
* 12. január – guvernérom Národnej banky Slovenska sa stal Jozef Makúch 

### Máj
* 22. máj – konal sa prvý Dúhový PRIDE Bratislava, prvé Pride podujatie na Slovensku

### Jún
* 16. jún – Letisko Sliač bolo po rekonštrukcii znovuotvorené pre civilné lety

### August
* 30. august – pri streľbe v Devínskej Novej Vsi zahynulo 8 ľudí

### November
* 25. november – tunel Turecký vrch bol slávnostne prerazený

## Úmrtia
* 16. január – Igor Čillík, slovenský filmový a divadelný herec (* 1941)
* 22. január – Klement Šimončič, slovenský literárny vedec (* 1912)
* 12. február – Eva Kováčová, slovenská poetka (* 1951)
* 17. február – Ján Pravda, slovenský kartograf (* 1934)
* 17. február – Svetloslav Veigl, slovenský katolícky kňaz, rehoľník a básnik (* 1915)
* 23. február – Emil Švec, slovenský politický väzeň (* 1925)
* 31. marec – Gustáv Herrmann, slovenský basketbalista (* 1920)
* 8. apríl – Juraj Fabián, slovenský kardiológ (* 1935)
* 16. máj – Anton Halko, slovenský politický väzeň (* 1952)
* 6. jún – Dušan Kaniansky, slovenský analytický chemik, vedecký pracovník a vysokoškolský pedagóg (* 1946)
* 3. júl – Igor Ciel, slovenský filmový režisér (* 1931)
* 12. júl – Leopold Bilčík, slovenský generál (* 1949)
* 14. august – Štefan Pazdera, slovenský politický väzeň (* 1924)
* 9. september – Peter Dzúrik, slovenský futbalista (* 1968)
* 25. september – Zoltán Pálkovács, slovenský džudista (* 1981)
* 4. október – Ladislav Snopek, slovenský sochár a medailér (* 1919)
* 5. október – Pavel Uhorskai, slovenský generálny biskup evanjelickej cirkvi augsburského vyznania na Slovensku (* 1919)
* 12. október – Ivan Pecháň, slovenský biochemik (* 1932)
* 19. október – Alica Vojčíková-Gabzdilová, slovenská výtvarníčka (* 1948)
* 8. november – Ernest Valko, slovenský právnik (* 1953)
* 9. november – Elena Várossová, slovenská filozofka (* 1926)
* 13. november – František Miko, slovenský jazykovedec a literárny vedec (* 1920)
* 19. november – Ján Zeman, slovenský scenárista a režisér hraných a televíznych filmov (* 1944)
* 26. november – Milan Ferko, slovenský básnik a spisovateľ (* 1929)
* 26. november – Miloslav Kotulič, slovenský vysokoškolský učiteľ (* 1941)
* 2. december – Edita Sipeky, slovenská spisovateľka a cvičiteľka (* 1959)
* 4. december – Ivan Krivosudský, slovenský herec (* 1927)
* 8. december – Vladimír Plintovič, slovenský lekár – gynekológ (* 1922)
* 18. december – Ján Bukovský, slovenský rímskokatolícky arcibiskup a vatikánsky diplomat (* 1924)
* 31. december – Zlata Solivajsová, slovenská spisovateľka a poetka (* 1922)

## Referencie


Slovensko
Stredoeurópska volejbalová zonálna asociácia

**Stredoeurópska volejbalová zonálna asociácia** (, skr. **MEVZA**) je európska regionálna volejbalová asociácia, ktorá združuje volejbalové zväzy (niektorých) stredoeurópskych a juhovýchodoeurópskych štátov. Vznikla v roku 2005 a sídli vo Viedni, v Rakúsku. Združuje 6 národných volejbalových zväzov a na jej čele stojí Rakúšan Karl Hanz. MEVZA je členom Európskej volejbalovej konfederácie (CEV). 

Hlavným podujatím, ktoré MEVZA organizuje, je Stredoeurópska liga klubových celkov v mužskej i ženskej kategórii.

## Členské federácie

## Podujatia
**Kluby**
* Stredoeurópska liga mužov a žien
**Národné tímy**
* Majstrovstvá MEVZA kadetov a kadetiek

## Pozri aj
* Balkánska volejbalová asociácia
* Severoeurópska volejbalová zonálna asociácia
* Východoeurópska volejbalová zonálna asociácia

## Externé odkazy
* Oficiálna stránka MEVZA  / 
* MEVZA na oficiálnej stránke CEV 

Kategória:Medzinárodné volejbalové organizácie
Kategória:Organizácie založené v 2005
Eurydiké (manželka Aineia)

**Eurydiké** alebo **Eurydika** alebo zriedkavo **Eurydike** (starogr. Εὐρυδίκη – Eurydiké, ) bola v epose Kypria manželka Aineia, syna dardanského kráľa Anchisa.

Starogrécky autor Pasanias cituje z dnes už strateného epického diela Kypria, legendárneho gréckeho básnika archaického obdobia Lescha (zachovali sa z neho len fragmenty), v ktorom je manželkou Aineia uvedená Eurydika, namiesto Kreousy.(Na dielo Kypria sa odkazuje aj Herodotos, neskôr sa toto dielo stratilo)

## Referencie

## Zdroj
* 

Kategória:Postavy gréckej mytológie
Osrblianka

**Osrblianka** môže byť:
*prítok Čierneho Hrona, pozri Osrblianka (prítok Čierneho Hrona)
*prítok Kamenistého potoka, pozri Osrblianka (prítok Kamenistého potoka)
Thylacosmilus

**Thylacosmilus** je vyhynutý rod veľkého šabľozubého vačkovca. Žil v období miocénu až pliocénu v Južnej Amerike.

## Opis
Thylacosmilus bol približne veľkosti súčasného jaguára; dorastal do dĺžky asi 1,5 m a mohol vážiť 150 kg. Jeho charakteristickým znakom boli dlhé, šabľovité horné očné zuby, ktorými pripomínal šabľozubé mačky (ide o názorný príklad konvergentnej evolúcie). Na rozdiel od šabľozubých mačiek mu však tieto šabľovité zuby rástli nepretržite počas celého života. Keď malo zviera ústa zavreté, zuby boli chránené dlhými kožnými výrastkami, ktoré mu rástli dole pod bradou.

Thylacosmilus vyhynul pred približne 3 miliónmi rokov, pravdepodobne v dôsledku príchodu šabľozubých mačiek (vrátane rodu Smilodon) zo Severnej Ameriky, ktoré tieto vačkovce vytlačili.

## Druhy
* †*T. atrox*
* †*T. lentis*

## Galéria

Súbor:Thylacosmilus Atrox.jpg|Odliatok lebky v American Museum of Natural History.
Súbor:Thylacosmilus Amerika.jpg|Rekonštrukcia výzoru.


## Referencie

## Iné projekty

Kategória:Praveké živočíchy
Kategória:Vymreté cicavce
Osrblianka (prítok Čierneho Hrona)

**Osrblianka** je potok na Horehroní, v juhozápadnej časti okresu Brezno. Je to ľavostranný prítok Čierneho Hrona, meria 15,8 km a je tokom IV. rádu. Dolným a stredným tokom vedie jedna z vetiev Čiernohronskej železnice.

## Prameň
Osrblianka pramení na severnom okraji Poľany, na severovýchodnom svahu vrchu Hájny grúň (1 207,7 m n. m.) v nadmorskej výške približne 975 m n. m.

## Opis toku
Od prameňa tečie smerom na sever, vteká do Veporských vrchov, kde tečie dolinou Veľká Prostredná, priberá významnejšie ľavostranné prítoky spod Hájneho grúňa a Vepra (1 277,2 m n. m.), pričom sprava nepriberá žiadne významné prítoky a stáča sa severovýchodným smerom. Pri horárni Tri Vody priberá zľava Jelení potok a v blízkosti horárne Podsuchá mení smer toku opätovne na sever. Na strednom toku preteká intravilánom obce Osrblie, zľava priberá Anderlovú a výraznejšie rozširuje svoje koryto. Na dolnom toku už pokračuje smerom na severovýchod, pri osade Hrušková priberá významný ľavostranný prítok a tečie v blízkosti horárni Gajdoška. Napokon vteká do intravilánu obce Hronec, kde v blízkosti centra ústi do Čierneho Hrona.

## Geomorfologické celky
*Poľana
*Veporské vrchy
**podcelok Čierťaž

## Prítoky
*Ľavostranné: Dlhý jarok, prítok z JJV svahu Vepra, prítok z JV svahu Vepra, prítok z východného svahu Vepra, Jelení potok, Pejkovo, Mojžišová, Zadná dolina, Predná dolina, Anderlová, Dolinka
*Pravostranné: krátky prítok zo SZ svahu vrchu Turníky (1 051,9 m n. m.), Gazdová, prítok zo západného svahu Gazdova (1 009 m n. m.), Gašparová, Tajchová, Kamenistá, Slivková, Dolná Hlboká, Horná Gajdoška, Dolná Gajdoška, Hlboká, Blatiská

## Ústie
Do Čierneho Hrona sa vlieva v intraviláne obce Hronec, v blízkosti jej centra, v nadmorskej výške cca 491 m n. m.

## Obce
*Osrblie
*Hronec

## Iné názvy
*Cerový potok (Cserpatak, Zährenbach, Zűrnenpach, Zernpach)
*Trojvoda (Dreiwasser)
*Osrbliansky potok (Osreblyai patak, Oszrblyanka Bach)
*Osrblie
*Osrbliansky potôčik

## Referencie

Kategória:Potoky na Slovensku
Kategória:Povodie Hrona
Kategória:Vodné toky vo Veporských vrchoch
Kategória:Vodné toky v Horehronskom podolí
Kategória:Vodné toky v okrese Brezno
Brôtovo

**Brôtovo** môže byť:
*dolina vo Veporských vrchoch, pozri Brôtovo (dolina)
*potok vo Veporských vrchoch, pozri Brôtovo (potok)
Tomčany

**Tomčany** sú časťou mestskej časti mesta Martin, nachádzajú sa v jeho východnej časti. V minulosti boli Tomčany samostatnou osadou a neskôr obcou. Súčasťou mesta Martin sú od roku 1949.

Tomčanmi preteká Sklabinský potok (nazývaný aj Jordán) a v ich katastrálnom území sa nachádza športové letisko Martin. 

## Dejiny
Na územie dnešných Tomčian zasahoval chotár dnes už zaniknutej dediny Jordán, z ktorej v roku 1249 vyčlenil kráľ Belo IV. časť pôdy ako dar potomkom vojakov za ich služby. Jedným z obdarovaných bol aj Tomáš, od ktorého sa následne odvodzovalo aj pomenovanie tohto územia. Prvýkrát sa označenie Tomčian v podobe „*Thomkaháza*“ objavuje koncom prvej polovice 15. storočia, prvý poslovenčený názov „*Thomchyn*“ je doložený v roku 1521 ako prímenie občana Juraja Tomku.

V súpise turčianskej šľachty z roku 1709 sa uvádza, že v osade Tomčany sa nachádza jedna zemianska kúria. V roku 1785 mali Tomčany 18 domov a žilo tu 21 rodín. Postupne však obec upadala a v roku 1910 tu žilo iba 86 obyvateľov. 

V rokoch 1949 - 1955 bolo v súlade s plánom vytvorenia tzv. „veľkého Martina“ k mestu Turčiansky svätý Martin pripojených niekoľko susedných obcí vrátane Tomčian.V Tomčanoch je v roku 2025 okolo 250 ľudí.  

## Referencie

Kategória:Mestské časti Martina
Kategória:Slovenské obce zaniknuté zlúčením
Šaling

**Šaling** môže byť:
*dolina vo Veporských vrchoch, pozri Šaling (dolina)
*potok vo Veporských vrchoch, pozri Šaling (potok)
*priezvisko na Slovensku, pozri Šaling (priezvisko), napr.:
** Samo Šaling (* 1923), slovenský jazykovedec
** Mária Ivanová-Šalingová, (* 1923† 2016), slovenská jazykovedkyňa
Vydrovo

**Vydrovo** môže byť:
*miestna časť obce Čierny Balog, pozri Vydrovo (Čierny Balog)
*dolina vo Veporských vrchoch, pozri Vydrovo (dolina)
*potok vo Veporských vrchoch, pozri Vydrovo (potok)
Trachemys scripta scripta

***Trachemys scripta scripta*** je korytnačka z čeľade vodnice (*Emydidae*), poddruh korytnačky písmenkovej  (*Trachemys scripta*). Trachemys scripta sú prvé korytnačky, u ktorých boli vyšľachtené farebné odrody.

## Opis
Dospelý samček má dĺžku asi 13-20 centimetrov, samičky asi 20-33 centimetrov. Karapax je obvykle hnedo čierny, často so žltými pruhmi. Koža je olivovo zelená so žltými miestami na nohách a krku. Plastrón je prevažne žltý so zelenými fľakmi na okrajoch. Na končatinách majú plávaciu blanu a pazúry. Samec má dlhé pazúry na predných končatinách a výrazne dlhší, v bázy širší chvost. Samica je väčšia, má krátke pazúry, otvor kloaky má výrazne bližšie panciera.

Najbližšie jej sú *[[Trachemys scripta elegans]]*, *[[Trachemys scripta troosti]]*, ale aj iné korytnačky z podčeľade *[[Deirochelyinae]]*.

## Potrava
Patrí medzi všežravce. Živí sa hlavne hmyzom, kôrovcami, vodnými ulitníkmi a červami, občas tiež aj malými rybkami a mršinami drobných stavovcov. Mláďatá sú takmer výhradne mäsožravé, časom zvyšujú podiel prijímanej rastlinnej zložky zhruba až na 50%. Z rastlín v prírode jedia predovšetkým žaburinku, v zajatí sa živia púpavovými listami, šalátom alebo aj prebytkami akváriových rastlín, akými sú žaburinka, Pistia, Ceratopteris atď. Pre zdarný rast panciera je vhodné podavať mladým korytnačkám vápnikové koncentráty.

## Reprodukcia
V období párenia sa dvorí samec tak, že zaťahuje hlavu medzi predné končatiny, ktoré vystrčí s pazúrmi namierenými k samici a trepe nimi. Pohlavnej dospelosti dosahujú asi piaty rok, kľúčová je ale predovšetkým dosiahnutá veľkosť korytnačky. Rozmnožuje sa začiatkom jari. Dĺžka vývoja je asi 10-13 týždňov. Počiatkom leta si samica vyhĺbi nohami jamu, do ktorej nakladie 5 až 23, typicky 10 vajec. Jamu s vajcami prikryje zadnými nohami pieskom.

## Výskyt
Prirodzene sa vyskytuje na juhovýchode Spojených štátov amerických v oblasti od Floridy do júhovýchodnej Virgínie, kde je najrozšírenejšou korytnačkou. Vyskytuje sa ako v pomaly prúdiacich riekach, tak v údolných nivách, močiaroch a mokradiach.

## Referencie

* 

## Iné projekty

Kategória:Vodnice
Šaling (potok)

**Šaling** je potok na Horehroní, v centrálnej časti okresu Brezno. Je to pravostranný prítok Čierneho Hrona, meria 9,8 km a je tokom IV. rádu.

## Prameň
Pramení vo Veporských vrchoch (podcelok Balocké vrchy), na severnom svahu vrchu Rozsypok (1 128 m n. m.), v nadmorskej výške približne 1 035 m n. m.

## Opis toku
Na hornom toku tečie sprvu smerom na SSZ dolinou Pod Rozsypkom, zľava najprv priberá Podrôsypok, potom sprava prítok zvaný Pod Machyniarkou, prechodne sa stáča viac na severozápad a zľava priberá Kaliská. Následne priberá Podpomyváč sprava (v blízkosti Jilemnického horárne), z tej istej strany Martinovú, prechodne pokračuje smerom na západ a z ľavej strany postupne priberá Krivú, Hlbokú a Brozmanovú, pričom už tečie cez Starú dolinu|, stáča sa na severozápad a zľava priberá tri krátke prítoky prameniace na juhozápadnom, resp. západnom svahu Kýčerného grúňa (939 m n. m.). Na strednom toku tečie potom na krátkom úseku na sever k sútoku s pravostranným Pomývačným potokom, z tej istej strany priberá aj Boldišku a definitívne sa stáča západným smerom. Na dolnom toku postupne priberá Jankovú a Kráľovstvo sprava, Kušnierovú a Dolnú Kušnierovú zľava, Šafranku, Šopík, Drábovú, Valašku sprava a vteká do intravilánu obce Čierny Balog. Preteká miestnou časťou Dobroč, postupne ešte priberá Ondríkovú, Zasranú a Prvú dolinku sprava a východne od centra Dobroče sa v nadmorskej výške približne 575 m n. m. vlieva do Čierneho Hrona.

## Referencie

Kategória:Potoky na Slovensku
Kategória:Povodie Hrona
Kategória:Vodné toky vo Veporských vrchoch
Kategória:Vodné toky v okrese Brezno
Stredoeurópska liga vo volejbale

**Stredoeurópska liga vo volejbale** alebo **Stredoeurópsky pohár** je európska regionálna volejbalová súťaž klubov v mužskej aj ženskej kategórii, ktorú organizuje Stredoeurópska volejbalová zonálna asociácia (MEVZA). Vznikla v roku 2005, a zúčastňujú sa jej klubové celky 6 krajín. Najúspešnejším klubom súťaže je slovinský klub ACH Volley Ľubľana s 8 víťazstvami u mužov a takisto slovinský klub Nova KBM Branik Maribor so 4 víťazstvami u žien.

Stredoeurópska liga MEVZA je nepriamym nástupcom *Stredoeurópskej interligy*, ktorá sa hrala v rokoch 1993 až 2002. 

## Systém súťaže
Po základnej časti, v ktorej sa stretnú družstvá raz doma a raz vonku, nasleduje final four pre 4 najlepšie umiestnené tímy.  

## Muži
### Sezóny

### Historické štatistiky
#### Štatistiky podľa klubu

#### Štatistiky podľa štátu

## Ženy
### Sezóny

### Historické štatistiky
#### Štatistiky podľa klubu

#### Štatistiky podľa štátu

## Referencie

## Externé odkazy
* Oficiálna stránka Stredoeurópskej volejbalovej zonálnej asociácie /

## Zdroj
* Stredoeurópska liga na stránke MEVZA /
Brôtovo (potok)

**Brôtovo** je potok na Horehroní, v centrálnej časti okresu Brezno. Je to ľavostranný prítok Čierneho Hrona, meria 7,2 km a je tokom IV. rádu.

## Prameň
Pramení vo Veporských vrchoch (podcelok Balocké vrchy), pod sedlom Tlstý javor (1 015 m n. m.), na juhovýchodnom svahu vrchu Tlstý javor (1 068 m n. m.), SSV od obce Sihla v nadmorskej výške približne 925 m n. m.

## Opis toku
Od prameňa tečie najprv smerom na severovýchod k horárni Sedmák, v blízkosti ktorej priberá zľava Lopatu a Sedmák a na krátkom úseku tečie na východ. Následne sa oblúkom stáča na severovýchod, sprava priberá prítok tečúci západne od Dobročského pralesa, zľava dva krátke prítoky z východného svahu Ramže (1 029 m n. m.) a sprava Hatiarovu dolinku a Fajtovie salaš. Odtiaľ pokračuje smerom na sever k sútoku s ľavostranným prítokom zvaným Pod Skalicou, následne znovu severovýchodným smerom, z oboch strán priberá na strednom toku viaceré krátke prítoky (z pomenovaných Horná Suchá a Dolná Suchá zľava a Podstrungovú v blízkosti horárne v Brôtove sprava) a na dolnom toku už tečie smerom na sever. Z ľavej strany ešte priberá Jaškovú a Prednú jamu, koryto sa esovito stáča a vytvára výrazný oblúk prehnutý na východ. Napokon vteká do intravilánu obce Čierny Balog, kde sa v blízkosti centra miestnej časti Dobroč vlieva v nadmorskej výške cca 558 m n. m. do Čierneho Hrona.

## Referencie

Kategória:Potoky na Slovensku
Kategória:Povodie Hrona
Kategória:Vodné toky vo Veporských vrchoch
Kategória:Vodné toky v okrese Brezno
Univerzitet u Beogradu

right|thumb|Rektorát Belehradskej univerzity

**Univerzitet u Beogradu** (doslova *Univerzita v Belehrade*) je hlavná všeobecná univerzita v Belehrade. Bola založená v roku 1808. V roku 2010 mala 90 000 študentov.

## Externé odkazy
* Oficiálna webstránka  



Kategória:Univerzity v Srbsku
Kategória:Belehrad
Vydrovo (potok)

**Vydrovo** je potok na Horehroní, v centrálnej časti okresu Brezno. Je to ľavostranný prítok Čierneho Hrona, meria 8,6 km a je tokom IV. rádu. Potok preteká rovnomennou dolinou, jeho údolím vedie jedna z vetiev Čiernohronskej železnice, ktorá je v súčasnosti zrekonštruovaná a v prevádzke po vyústenie Obrubovanskej doliny.

## Prameň
Pramení vo Veporských vrchoch, v podcelku Balocké vrchy, na západnom svahu Obrubovanca (1 020,4 m n. m.) v nadmorskej výške cca 880 m n. m.

## Opis toku
V pramennej oblasti sa potok esovito stáča a smeruje na SSV, pričom sprava priberá Frnajsku a zľava Tmavú. Následne sa stáča smerom na severovýchod, zľava priberá Krivú, sprava prítok zo severozápadného svahu Obrubovanca a opäť zľava tri prítoky zo severovýchodného svahu Prostredného grúňa (845 m n. m.) a z tej istej strany významný Podtajchovský potok. Na krátkom úseku potom tečie na východ, sprava priberá ďalší významný prítok, Obrubovanský potok a ďalej už tečie smerom na severovýchod. Zľava priberá niekoľko krátkych prítokov z južných svahov Urbanovho vrchu (809,1 m n. m.), sprava Korytársky potok, prítok z lokality Pažiť a potok zvaný Fľúdričky. Napokon vteká do intravilánu obce Čierny Balog, mení smer toku na sever a preteká miestnou časťou Vydrovo, kde sa v nadmorskej výške približne 538 m n. m. vlieva do Čierneho Hrona.

## Referencie

## Iné projekty

Kategória:Potoky na Slovensku
Kategória:Povodie Hrona
Kategória:Vodné toky vo Veporských vrchoch
Kategória:Vodné toky v okrese Brezno
Texas A&M University

thumb|Hlavná budova areálu univerzity
**Texas A&M University** (často označovaná ako A&M, alebo TAMU) je verejnovýskumná univerzita, nachádzajúca sa v College Station v americkom štáte Texas. Možno ju považovať za vlajkovú loď vyššieho vzdelávania v Texase. Je šiestou najväčšou univerzitou v Spojených štátoch s počtom študentov nad 50 000. Na pôde univerzity prebieha výskumná činnosť v projektoch, sponzorovaných agentúrami ako sú National Aeronautics and Space Administration (NASA), National Institutes of Health, National Science Foundation, a Office of Naval Research.  Výsledky školy sú pozoruhodné najmä v odboroch klonovanie zvierat a priemysel ťažby ropy.
 
Prvá inštitúcia verejného vysokého vzdelávania v Texase otvorila svoje brány 4. októbra 1876 pod názvom *Agricultural and Mechanical College of Texas*. Jej pôvodným zámerom bolo vzdelávanie v poľnohospodárstve a vojenskej technike. V šesťdesiatych rokoch prebehla desegregácia univerzity a vzhľadom na zvyšujúcu sa akademickú úroveň a zväčšujúci počet študijných odborov texaskí zákonodarcovia v roku 1963 premenovali vysokú školu na Texas A&M University. Písmená "A&M",  sú pôvodne skratkou pre "Agricultural and Mechanical" (Poľnohospodárska a strojárska), dnes ale zostávajú len spojnicou s minulosťou školy. Študenti univerzity, jej absolventi a univerzitné tímy sú prezývaní „Aggies“.
 
Areál školy je jeden z najväčších v Spojených štátoch, rozkladá sa na ploche . Nachádza sa tam prezidentská knižnica Georgea Busha (George Bush Presidential Library). V areáli školy býva približne jedna pätina študentov. Na pôde univerzity pôsobí približne 800 oficiálne uznaných študentských organizácii. A&M má dve hlavné pobočky: Texas A&M v Galvestone a Texas A&M University V Katari. Univerzita ponúka akademické tituly vo viac ako 150 odboroch prostredníctvom desiatich pracovísk a 18 výskumných inštitúcií.

## Profesori
* Norman Ernest Borlaug – nositeľ Nobelovej ceny mieru 1970
* Derek H. R. Barton – nositeľ Nobelovej ceny za chémiu 1969
* Dudley Robert Herschbach – nositeľ Nobelovej ceny za chémiu 1986
* Jack Kilby – nositeľ Nobelovej ceny za fyziku 2000
* Bjarne Stroustrup – dánsky programátor, tvorca programovacieho jazyka C++

## Slávni absolventi
* William Pailes – americký astronaut
* Jorge Quiroga Ramírez – bývalý bolívijský prezident
* Martín Torrijos – prezident Panamy
* Gene Wolfe – spisovateľ sci-fi románov
* Randy Barnes – rekordman vo vrhu guľou
* Rick Perry – texaský guvernér, kandidát na prezidenta U.S.A.
* Lyle Lovett – country spevák, štvornásobný držiteľ ceny Grammy
* Teed Michael Moseley – bývalý vrchný veliteľ U.S. Air Force
* Robert Gates – bývalý minister obrany U.S.A.

## Referencie

* 

## Iné projekty

## Externé odkazy
* Texas A&M University
* Atletika na Texas A&M University

Kategória:Univerzity v USA
Kategória:Organizácie založené v 1876
Kategória:Vysoké školy v Texase
Sljeme

**Sljeme** () je najvyšší vrch Medvednice, menšieho pohoria na severozápade Chorvátska, pri meste Záhreb. 

V rámci pohoria je výškovo nevýrazný vrchol ľahko identifikovateľný vďaka 169 m vysokému vysielaču, postavenom v roku 1973. Na vrchol vedie cesta i lanovka a patrí – práve pre blízkosť k centru metropoly a dostupnosti, k obľúbeným rekreačným oblastiam. 

## Zdroj

Kategória:Tisícovky v Chorvátsku
Freie Universität Berlin

**Freie Universität Berlin** (doslova *Berlínska slobodná univerzita/Slobodná univerzita (v) Berlín(e)*) je verejná vysoká škola, ktorá sa nachádza v Berlíne.

Univerzita bola založená v roku 1948. V súčasnosti (2007) má univerzita celkovo 12 fakúlt, 3 vysokoškolské inštitúty a študuje na nej približne 35 000 študentov.

## Iné projekty

## Externé odkazy
* Freie Universität Berlin - stránka školy

Kategória:Berlín
Berlin
Portishead

**Portishead** () je anglická trip-hopová skupina, ktorá vznikla v roku 1991 v Bristole. Skupina je pomenovaná po meste 13 km západne od Bristolu s rovnakým názvom. Skupina sa skladá z Geoffa Barrowa, Beth Gibbons a Adriana Utleya a niekedy je ako člen označovaný aj Dave McDonald, zvukár albumov *[[Dummy]]* a *[[Portishead (album)|Portishead]]*.

## Diskografia

;Štúdiové albumy
* *[[Dummy]]* (1994)
* *[[Portishead (album)|Portishead]]* (1997)
* *[[Third (album)|Third]]* (2008)

## Referencie

## Iné projekty

## Externé odkazy
* Oficiálna webstránka
* 
* Portishead diskografia na Discogs

## Zdroj

Kategória:Anglické elektronické hudobné skupiny
Kategória:Trip-hopové hudobné skupiny
Kategória:Trojice v hudbe
Kategória:Hudobné skupiny z 1991
Veikkaus Arena

left|thumb|Hartwall Areena počas hokejového zápasu

**Veikkaus Arena** (v minulosti **Hartwall Arena** a **Helsinki Halli**) je veľká multifunkčná aréna v Helsinkách vo Fínsku. Aréna niesla meno po najväčšom sponzorovi, spoločnosti Hartwall vyrábajúcej nápoje, ktorá tiež sídli v Helsinkách, avšak po začiatku ruskej invázie na Ukrajinu firma odstúpila od názvu, kvôli tomu, že halu vlastnili ruskí oligarchovia, na ktorých boli uvalené sankcie. Z tohto dôvodu bola aréna mimo prevádzky medzi rokmi 2022-2025.

V septembri 2024 fínska vláda oznámila, že pripravuje zákon, ktorý by umožnil arénu znárodniť, čo viedlo ruských oligarchov k predaju štadióna. Pod novým názvom arénu otvorili v októbri 2025.

Primárne je využívaná na ľadový hokej, domácim tímom je fínsky hokejový tím Jokerit.  

V rokoch 1997 a 2003 sa v aréne konali Majstrovstvá sveta v ľadovom hokeji. Hartwall Arena bola tiež dejiskom Majstrovstiev sveta v ľadovom hokeji 2012 a Majstrovstiev sveta v ľadovom hokeji 2013. Na MS v hokeji v roku 2012 sa tu odohrali zápasy jednej základnej skupiny, štvrťfinálové boje tejto skupiny, ďalej aj semifinále a boje o medaily. V roku 2013 sa tu hrali iba zápasy jednej skupiny a polovica štvrťfinálových zápasov.

## Referencie

## Iné projekty

## Externé odkazy
* Hartwall Arena  Oficiálna webstránka

## Zdroj

Kategória:Šport v Helsinkách
Kategória:Majstrovstvá sveta v ľadovom hokeji 2012
Kategória:Majstrovstvá sveta v ľadovom hokeji 2013
Kategória:Hokejové štadióny vo Fínsku
Kategória:Architektúra z 1997
Greater Sudbury

**Greater Sudbury** (po slovensky: **Veľké Sudbury**) je  kanadské mesto v severnom Ontariu. Vzniklo v roku 2001 spojením miest a mestečiek bývalého okresu Regional Municipality of Sudbury a niekoľkých nezačlenených obcí. V histórii bolo mesto svetovým lídrom v ťažbe niklovej rudy, v súčasnosti je hlavným obchodným, ekonomickým, zdravotníckym a vzdelávacím centrom severovýchodného Ontária. 

## História
Európska kolonizácia sa začala v súvislosti s ťažbou dreva. Počas výstavby Transkanadskej železnice boli v roku 1883 objavené náleziská niklovej rudy. V posledných rokoch sa mesto mení na turistické a vzdelávacie centrum. 

## Ekonomika
Greater Sudbury je najväčším mestom severného Ontaria a dvadsiatym najväčším mestom Kanady. Ekonomika mesta bola v 20. storočí zameraná na ťažbu niklu. Mesto sa nachádza v oblasti tzv. Sudbury Basin, ktorý predstavuje štruktúru po dopade meteoritu v prekambriu, ktorá je bohatá na rôzne, hlavne však niklové rudy. Ťažba niklu ale postupne strácala na význame. Greater Sudbury je momentálne finančným, obchodným centrom, ako aj centrom vedy a výskumu. V roku 2006 jedna z hlavných spoločností na ťažbu niklu Vale, zamestnávala len 5 percent práceschopného obyvateľstva mesta.

## Školstvo
Mesto je domovom bilinguálnej (francúzko-anglickej) Laurentian University. Nachádzajú sa tu aj anglická Cambrian College a frankofónna Collège Boréal. V meste je niekoľko desiatok základných a stredných škôl, ktoré vzdelávajú v anglickom a/alebo francúzskom jazyku.

## Šport
V Sadbury sa v roku 1988 konali Majstrovstvá sveta juniorov v ľahkej atletike. Zo Sadbury pochádza 81 hráčov NHL.  

## Osobnosti mesta
* George Armstrong, člen Hokejovej siene slávy
* Art Ross, člen Hokejovej siene slávy
* Todd Bertuzzi, hráč NHL
* Alex Baumann, držiteľ dvoch svetových rekordov v plávaní

## Galéria

Súbor:Tom Davies Square (5707348086).jpg|Námestie Tom Davies Square
Súbor:Sudbury Airport Terminal.jpg|Letisko Greater Sudbury Airport
Súbor:Reflection (14392729667).jpg|Lake Laurentian Conservation Area
Súbor:The Big Nickel at Science North.jpg|Big Nickel (zväčšená 5-centová minca, v pozadí Science North, centrum pre popularizáciu vedy
Súbor:Capreol ON 2.JPG|Northern Ontario Railroad Museum
Súbor:Onaping Falls.JPG|Vodopády Onaping Falls
Súbor:SNOLAB 2014-03-21.jpg|Sudbury Neutrino Observatory


## Referencie

## Iné projekty

## Externé odkazy
* Oficiálna stránka mesta 
* Greater Sudbury Development Corporation
* Riches Beyond our Rocks: Príbehy z Greater Sudbury 

## Zdroj


Kategória:Mestá v Ontáriu
Kategória:Univerzitné mestá v Kanade
Kategória:Banské sídla v Kanade
Gideon Sundback

thumb|Kresba zipsu, patent z roku 1917

**Gideon Sundbäck** (* 24. apríl 1880 – † 21. jún 1954) bol švédsko-americký inžinier elektrotechniky. Najčastejšie je spájaný so svojou prácou v rozvoji zipsu.

## Patent z roku 1917
Sundbäckov americký patent # 1 219 881: 

Súbor:002_Sundback zipper 1917 patent.jpg
Súbor:003_Sundback zipper 1917 patent.jpg
Súbor:004_Sundback zipper 1917 patent.jpg
Súbor:005_Sundback zipper 1917 patent.jpg


## Referencie


### Literatúra
* Petroski, Henry. *The Evolution of Useful Things*. Random House of Canada, 1994, ISBN 0-679-74039-2

## Iné projekty

## Externé odkazy
* An image of US patent no. 1219881

Kategória:Narodenia v 1880
Kategória:Úmrtia v 1954
Kategória:Vynálezcovia USA
Kategória:Švédski vynálezcovia
Eurydiké (dcéra Klymena)

**Eurydiké** alebo **Eurydika** alebo zriedkavo **Eurydike** (starogr. Εὐρυδίκη – Eurydiké, ) je v gréckej mytológii, najstaršia dcéra Klymena, manželka pylského kráľa Nestora.

Eurydika a Nestor boli rodičmi Thrasyméda, účastníka trójskej vojny. Iný antický zdroj však uvádza, že pylský kráľ Nestor sa oženil s Anaxibiou, dcérou Kratiea a splodil s ňou dcéry Peisidiku a Polykastu a synov Persea, Straticha, Aréta, Echefróna, Peisistrata, Antilocha a Thrasyméda. 

## Referencie

## Zdroje
* 
* 

Kategória:Postavy gréckej mytológie
Hlboké (Klenovec)

**Hlboké** alebo **Hlbokô** je osada obce Klenovec. 

## Poloha
Nachádza sa vo Veporských vrchoch v údolí Veporského potoka, asi 12 km severozápadne od centra obce. 

## Dejiny
Pôvodná miestna časť Klenovca je v súčasnosti chatovou oblasťou. Kedysi hospodárske usadlosti boli po vybudovaní vodárenskej nádrže Klenovec nútené ukončiť s poľnohospodárskou výrobou. Komunikáciou z obce premával autobus, ktorý zabezpečoval spojenie obyvateľov. Na Veporskom potoku stála vodnou turbínou poháňaná píla, neďaleko ktorej sa nachádzala poľnohospodárska usadlosť (tzv. kolešňa). V súčasnosti sú všetky pôvodné obydlia upravené a využívajú sa ako chaty. 

Kategória:Klenovec
Kategória:Osady na Slovensku
Garabogazköl Aylagy

**Garabogazköl (Aylagy)** (-po turkménsky;  - Kara-Bogaz-Gol) je lagúna Kaspického mora v provincii Balkan v Turkménsku. V preklade názov znamená jazero Čierneho hrdla. Jeho rozloha je 18400 km².

Od hlavnej časti mora je oddelená miestami len kilometer širokou rovnomennou kosou, cez ktorú vedie asi 200 metrov široký a 11 kilometrov dlhý rovnomenný prieliv. Hladina lagúny je 30 metrov pod úrovňou svetových morí a z dôvodu rýchleho odparovania vody v lagúne o 4,5 metra nižšie ako hladina Kaspického mora, a tak v prielive vznikla stála morská rieka s rýchlosťou toku 1 až 3 m³/s. Lagúna je maximálne 3,5 metra hlboká. Oproti Kaspickému moru má omnoho vyššiu salinitu - 280 až 305 ‰.

## História
Keďže sa hladina Kaspického mora neustále znižuje z dôvodu vyparovania vody, v roku 1972 vznikli plány na prehradenie prielivu, ktorá by regulovala odtok vody do lagúny Garabogazköl, ktorý vtedy dosahoval 10 až 12 km³ za rok, na rozdiel od súčasných 2 až 3 km³ ročne. V roku 1980 lagúnu úplne oddelili od mora, čo viedlo k úplnému vyschnutiu lagúny v roku 1982. Následkom bola rozsiahla ekologická katastrofa, keď soli z vysušeného dna lagúny odvial vietor a tie následne kontaminovali pôdu a spôsobili zdravotné problémy mnohým obyvateľom stovky kilometrov v smere vetra na východ od lagúny. Na fotografiách NASA  z 20. augusta 1984 je vidieť úplne vyschnutú lagúnu. Po tejto katastrofe čiastočne obnovili prítok vody do lagúny. V roku 1992, keď hladina vody v Kaspickom mori začala stúpať, priehradu prelomili a lagúna bola opäť napustená vodou.

## Osídlenie
V okolí zálivu sa nachádza niekoľko sídiel, väčšinou okolo priemyselných závodov na ťažbu minerálov a solí (mirabilit) zo zálivu, ako napríklad mesto Garabogaz (predtým Bekdaš), centrum ťažby sulfátov. Mesto sa síce nachádza na kose oddeľujúcej lagúnu, no leží na brehoch Kaspického mora. Má 7300 obyvateľov (1991).

## Zdroj
*Veľká sovietska encyklopédia 

## Iné projekty

Kategória:Jazerá v Turkménsku
Kategória:Lagúny
Kosa (geomorfológia)

[thumb|Juhovýchodné pobrežie [Baltské more|Baltského mora. Zľava doprava: Helská kosa, Vislianska kosa a Kuršská kosa s typickými limanmi Vislianskeho a Kuršského zálivu.]]

**Kosa** je akumulačný geomorfologický útvar – úzky a dlhý piesočnatý výbežok pevniny do mora, pripomínajúci siluetou pracovný nástroj kosu. 

V najjednoduchšej forme kosy vznikajú v miestach, kde sa nánosy, unášané vodným prúdom pozdĺž pobrežnej čiary, začínajú usadzovať - spravidla tam, kde sa pobrežie náhle stáča do vnútrozemia a prúd obieha mys. V takom prípade rýchlosť prúdu a tým aj schopnosť unášať piesok klesá a vzniká kosa. Pokiaľ je kosa veľmi dlhá a druhým koncom sa približuje či dotýka pobrežia, vzniká za ňou takzvaný liman – zátoka či jazero takmer alebo úplne odrezané od mora. 

Ak sa nachádza tesne pred pobrežím ostrov či skalisko, môže aj v jeho tieni podobným spôsobom dochádzať k akumulácii, ktorá prepojí ostrov s pevninou. Takto vzniknutá šija, spájujúca ostrov s pevninou, sa nazýva tombolo. 

Charakteristické výskytom kos sú v Európe južné a juhovýchodné pobrežia Baltského mora (Helská, Vislianska a Kuršská kosa), severozápadné pobrežie Čierneho mora (Tendrovská kosa) a Azovského mora (Arabatská kosa).

V Japonsku je známa kosa Amanohašidate, ktorá patrí medzi tri slávne japonské scenérie.

## Iné projekty

## Zdroj


Kategória:Geomorfológia
Kategória:Polostrovy
Liman (geografia)

[náhľad|Limany na severnom brehu Čierneho mora – fotografie zo [satelitu Landsat]]
[náhľad|Liman pri ústí rieky [Dnester]]
**Liman** je morský záliv či pobrežné jazero, polozatvorený/-né kosou, najčastejšie (ale nie len) pri ústí rieky.

## Liman pri ústí rieky
Liman je jazero, záliv alebo estuár riečneho ústia, pri ktorom si rieka pred sebou vytvorí útvar zo sedimentov  a celá tým sama seba zahradí až na malý výtok (ktorý je spravidla umiestnený skraja), kde pozvoľne vyteká napr. do mora. Toto zahradenie má často formu kosy.

Voda v limane býva brakická s premenlivou slanosťou, ale pri malom prítoku sladkej vody sa môže liman silno zasoľovať následkom vyparovania. Tento typ ústia nie je veľmi častý. Najčastejšie sa limany nachádzajú na pobreží, kde majú prílivy malé vzdutie, napr. v Čiernom mori a v Baltskom mori vo Viselskom a Kuronskom zálive.

## Iné projekty

## Zdroj

Kategória:Geografia
Kategória:Hydrológia
Kategória:Geomorfológia
Eurydiké (nereida)

**Eurydiké** alebo **Eurydika** alebo zriedkavo **Eurydike** (starogr. Εὐρυδίκη – Eurydiké, ) je v gréckej mytológii morská nymfa (nereida), jedna z päťdesiatich dcér morského boha Nérea a jeho manželky Dóridy. 

V latinskom diele *Fabulae* (bájky) pravdepodobne od autora Hygina sa zachovalo mnoho mýtov a aj ich alternatívne verzie, ktoré sa v iných dielach nenachádzajú. Morská panna Eurydika je jednou z mnohých mýtických postáv, uvedenou len v tomto diele.
 

## Referencie

## Zdroj
* 

Kategória:Postavy gréckej mytológie
Šakal (rozlišovacia stránka)

**Šakal** môže byť:
*slovenské označenie niektorých druhov z rodu *Canis*, pozri šakal
*kniha:
**román Fredericka Forsytha, pozri Šakal (román)
*film:
**film nakrútený podľa románu Fredericka Forsytha z roku 1973, réžia Fred Zinnemann, v úlohe Šakala Edward Fox, pozri Šakal (film z roku 1973)
**film inšpirovaný románom Fredericka Forsytha z roku 1997, réžia Michael Caton-Jones, v úlohe Šakala Bruce Willis, pozri Šakal (film z roku 1997)
*prezývka osoby:
**Ilich Ramírez Sánchez (venezuelský terorista)
**Robin Jackson (severoírsky terorista)
**Milan Maruniak (účastník show VyVolení)
Megatherium

**Megatherium** je vyhynutý rod veľkého pozemného leňocha. Žil od pliocénu do pleistocénu, pred približne 5,3 miliónmi rokov v Strednej a Južnej Amerike. 

## Opis
*Megatherium americanum* bol jedným z najväčších suchozemských cicavcov vôbec; bol skoro taký veľký a ťažký ako dnešný Slon africký. Bol 6 metrov dlhý a vážil 4 až 5 ton. Rovnako ako dnes žijúce stromové leňochy, aj Megatherium mal prsty zakončené veľkými zahnutými pazúrmi. Namiesto šplhania po stromoch mu však zrejme slúžili na priťahovanie konárov stromov k papuli, alebo na obranu pred predátormi. Tak ako väčšina leňochov, aj Megatherium obýval stepi s riedkymi lesíkmi a pralesy, kde sa živil rôznymi listami a trávami. 

Rod Megatherium vymizol pred 8 až 10 tisíc rokmi. Dôvodom vyhynutia boli pravdepodobne klimatické zmeny (príchod ľudí mal malý vplyv na vyhynutie).

## Druhy
**† M. altiplanicum*, Saint-Andre and De-Iuliis 2001
**† M. americanum*, Cuvier 1796 – typový druh, najväčší
**† M. antiquum*, Ameghino 1885
**† M. gallardoi*, Ameghino and Kraglievich 1921
**† M. gaudryi*, Moreno 1888
**† M. medinae*, Philippi 1893
**† M. smaltatum*, Ameghino 1883
**† M. sundti*, Philippi 1893
**† M. tarijense*, Gervais and Ameghino 1880

## Galéria

Súbor:Megatherium americanum Skeleton NHM.JPG|Kostra v Natural History Museum.
Súbor:Megatherium.jpg|Rekonštrukcia výzoru.


## Referencie

## Zdroj
*

Kategória:Praveké živočíchy
Kategória:Vymreté cicavce
Kategória:Pilosa
Kleité (mytológia)

**Kleité** alebo **Kleita** alebo zriedkavo **Kleite** (starogr. Κλείτη – Kleité, ) je v gréckej mytológii dcéra veštca Meropa.

Jej sestrou bola Arisbé, prvá žena trójskeho kráľa Priama. Manželom Kleité sa stal kráľ Kyzikos, vládca ostrova v Marmarskom mori.

Svadobná hostina Kleité a kráľa Kyzika sa konala práve v čase, keď tadiaľ plávala loď Argó s posádkou Argonautov, ktorí boli na dlhej a nebezpečnej ceste do Kolchidy pre zlaté rúno. Kráľ Kyzikos Argonautov priateľsky privítal, vystrojil im veľkú hostinu a pri odchode ich upozornil na nebezpečenstvo, ktoré im môže hroziť na protiľahlom brehu.

Národ Dolionov, ktorému vládol Kyzikos, bol sužovaný divokými trojrukými obrami a tí nakoniec na odchádzajúcu loď Argonautov predsa len zaútočili. Herakles ich ale s malým výsadkom premohol a Argonauti pokračovali v ceste.

V noci sa však strhla silná búrka, vietor loď obrátil a zahnal späť k brehom ostrova kráľa Kyzika. Obyvatelia si ich v noci pomýlili s pirátmi a zaútočili na nich. Argonauti sa im postavili na odpor, ale nočná tma im zabránila poznať, kto proti nim stojí. Ráno zdesene zistili, že pobili mnoho Dolionov, medzi nimi aj ich kráľa Kyzika, ktorého usmrtil šíp Iásona. Tri dni a tri noci potom trvala spoločná smútočná slávnosť na počesť mŕtveho kráľa a padlých bojovníkov.

Uvádza sa, že keď sa Kleité dozvedela o smrti svojho manžela, zo žiaľu sa pomiatla a obesila sa.

## Zdroje
* 
* 

Kategória:Postavy gréckej mytológie
Kategória:Obete samovrážd v gréckej mytológii
Liman

**Liman** môže byť:
*v geografii: pozri liman (geografia)
*v poľnohospodárstve a stavebníctve: umelá vodná nádrž utvorená zemnou hrádzkou alebo hrádzou na mierne sklonenom svahu na zachytávanie topiaceho sa snehu ako protierózne alebo závlahové opatrenie, pozri liman (umelá nádrž)
*akýkoľvek závlahový kanálik (napr. na poli, v záhrade)
*názov viacerých sídiel v rôznych štátoch
Reštrikcia

**Reštrikcia** môže byť:
*všeobecne: obmedzenie
*v psychológii: obmedzovanie samého seba (napr. uzavretosťou) v situáciách, kde na to nie sú objektívne dôvody, ako prostriedok úniku od ťažkostí, pozri reštrikcia (psychológia)
*v biochémii: restrikcia
Popová

**Popová** môže byť:

* vrch v Nízkych Tatrách, pozri Popová (vrch v Nízkych Tatrách)
* vrch v Slovenskom raji (), pozri Popová (vrch v Spišsko-gemerskom krase)
* sedlo v Spišsko-gemerskom krase, pozri Popová (sedlo)
Bélos

**Bélos** (starogr. Βῆλος – Bélos, ) môže byť:
*v gréckej mytológii syn boha Poseidóna a oceanidy Libye, pozri Bélos (syn Poseidóna)
*v gréckej mytológii otec Didóny, prvej kráľovnej Kartága, pozri Bélos (otec Didóny)
*v gréckej mytológii zakladateľ mesta Babylon, pozri Bélos (asýrsky kráľ)
Rapid

**Rapid** môže byť:
* rýchlik
* skrátene rapid šach
* rakúsky futbalový klub, pozri Rapid Viedeň
* druh automobilu značky Škoda, pozri Škoda Rapid
* mesto, pozri Rapid City
Lekárska terminológia

**Lekárska terminológia** je súhrnný súbor pojmov a ich pomenovaní v medicíne. Využíva väčšinou klasickú latinčinu a klasickú gréčtinu. Hlavným dôvodom je už nemeniaca sa slovná zásoba a gramatický systém, historické korene medicíny v období starovekého Grécka a Rímskej ríše, celosvetová zrozumiteľnosť a platnosť bez uprednostňovania „živých“ jazykov, obsahová presnosť. Veľkou výhodou je možnosť takmer ku každému latinskému podstatnému menu vytvoriť prídavné meno a schopnosť gréčtiny tvoriť zložené slová, ktoré by v živom jazyku vyžadovali viacslovný a zložitý opis. Nezanedbateľný význam má i nezrozumiteľnosť pre laika.

## Charakteristika
Lekársku terminológiu tvoria dva základné piliere:
* *anatomická terminológia/nomenklatúra ()*
* *klinická lekárska terminológia* - je tvorená predovšetkým gréckymi výrazmi, menej výrazmi latinskými, arabskými, talianskymi a anglickými

### Anatomická nomenklatúra ()
Z viac ako 80% ju tvoria latinské výrazy, zvyšok predstavujú termíny grécke. Prvou systematickou nomenklatúrou bola tzv. *Bazilejská anatomická terminológia* z roku 1895. Medzinárodný kongres anatómov ju však neprijal, preto ju v roku 1935 nahradila *Jenská anatomická terminológia*. V roku 1955 bola inovovaná na kongrese v Paríži, kde bolo prijaté *Parížske anatomické názvoslovie*, ktoré s menšími úpravami a dodatkami platí aj v súčasnosti (terminológia sa v pravidelných intervaloch reviduje).

Základné pravidlá súčasnej anatomickej nomenklatúry:
* každý orgán sa označuje jedným termínom (aby nemohlo dôjsť k zámene)
* termíny sú podľa možnosti latinské
* každý termín má byť čo najkratší, najvýstižnejší a opisný
* susediace orgány a štruktúry by mali mať podobné pomenovania
* eponymá sú neprípustné (aj keď sa v praxi z historických dôvodov stále používajú)

### Klinická lekárska terminológia
Klinická lekárska terminológia je na rozdiel od anatomickej nomenklatúry jazykovo pomerne nesúrodá a značne neprehľadná. V krajinách Európy sa presadzuje názvoslovie WHO a to najmä v podobe Medzinárodnej klasifikácie chorôb, anglosaské krajiny a USA majú klasifikácie vlastné (ICD, MeSH a ďalšie).Hlavným problémom je veľké množstvo používaných eponým a problematická systemizácia v dôsledku neustále pribúdajúcich nových medicínskych termínov. Takisto je zrejmý silný vplyv angličtiny, ako súčasného medzinárodného jazyka medicíny.

## Slovenská lekárska terminológia
Prvé pokusy o slovenskú lekársku terminológiu mali spočiatku charakter prekladových slovníkov (Polákovič, 1920; Halaša, 1926). Za prvé komplexné dielo možno však považovať až *[[Nomina anatomica|Nomina anatomica - Slovenské telovedné názvoslovie]]* profesora J. Ladzianského z roku 1935. *Anatomické názvoslovie* z roku 1962 vychádzalo práve z tohto diela, pričom jeho autormi boli pracovníci Ústavu slovenského jazyka SAV na čele s J. Horeckým.

;Súčasné príspevky k slovenskému lekárskemu názvosloviu
* Holomáňová A., Brucknerová I: *Srdcovocievna sústava* (2000)
* Holomáňová A., Brucknerová I: *Anatomické názvy I - III* (2001-2003)
* Kadlec O.: *Slovenské lekárske názvoslovie. Slovak medical terminology. Nomina medica slovaca.* (2007)

## Zdroje a literatúra
*
* 
* 
*
Škoda Rapid

**Rapid** môže byť automobilový model značky Škoda:

* z roku 1935, pozri Škoda Rapid (1935)
* vyrábaný v rokoch 1984–1990 ako Rapid, pozri Škoda Rapid (1984)
* malý sedan pre ázijský trh, pozri Škoda Rapid (2011)
* liftback nižšej strednej triedy z roku 2012, pozri Škoda Rapid (2012)
Brusnianka

**Brusnianka** môže byť:
*potok na Hornom Pohroní, pozri Brusnianka (potok)
*značka slovenskej minerálnej vody, pozri Brusnianka (minerálna voda)
Stredoeurópska liga vo volejbale mužov 2011/12

**Stredoeurópska liga vo volejbale mužov** v **sezóne 2011/12** bol 7. ročník stredoeurópskej ligy vo volejbale mužov, ktorú organizuje MEVZA. Titul obhajoval ACH Volley Ľubľana, no z druhého svojho víťazstva sa tešili hráči Hypo Tirol Innsbruck.

## Systém súťaže
Po základnej časti, v ktorej sa stretli družstvá raz doma a raz vonku, nasledovalo štvrťfinále so všetkými družstvami základnej časti. To sa hralo na 2 dve stretnutia, doma a vonku. V tejto sezóne dva kluby Hypo Tirol Innsbruck a ACH Volley Ľubľana, ktoré účinkovali v Lige majstrov, nastúpili až vo štvrťfinále. Víťazi štvrťfinále postúpili do Final four, ktoré sa hralo v Humennom.

## Účastníci

## Základná časť
### Zápasy

### Tabuľka

Zdroj: mevza.volleynet.at  

## Štvrťfinále

## Final four v Humennom
### Semifinále

### Stretnutie o 3. miesto

### Finále

## Konečné umiestnenie

## Pozri aj
* Stredoeurópska liga vo volejbale žien 2011/12

## Externé odkazy
* Oficiálna stránka MEVZA  / 

Kategória:Volejbal v 2011
Kategória:Volejbal v 2012
Muži